CELEX: 52015PC0491
Language: lt
Date: 2015-10-13
Title: Pakeistas pasiūlymas TARYBOS SPRENDIMAS dėl Europos bendrijos, jos valstybių narių ir Jungtinių Amerikos Valstijų oro susisiekimo susitarimo sudarymo

EUROPOS KOMISIJA
            Briuselis, 2015 10 13
            COM(2015) 491 final
            2006/0058(CNS)
            Pakeistas pasiūlymas
            TARYBOS SPRENDIMAS
            dėl Europos bendrijos, jos valstybių narių ir Jungtinių Amerikos Valstijų oro susisiekimo susitarimo sudarymo
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               2007 m. balandžio 25 ir 30 d. Europos bendrija, jos valstybės narės ir Jungtinės Amerikos Valstijos pasirašė oro susisiekimo susitarimą (toliau – ES ir JAV oro susisiekimo susitarimas). Susitarimo tikslas, be kita ko, – sudaryti palankesnes sąlygas plėtoti tarptautinio oro susisiekimo galimybes atveriant rinkas ir suteikiant kuo daugiau naudos vartotojams, oro susisiekimo bendrovėms, darbuotojams ir bendruomenėms abiejose Atlanto vandenyno pusėse.
            
            
               Kalbant apie ES, šio susitarimo šalys yra tiek Sąjunga, tiek jos valstybės narės. 2014 m. visose valstybėse narėse baigtas ratifikavimo procesas. Kroatijos Respublika prie šio susitarimo prisijungs pagal Akte dėl Kroatijos Respublikos stojimo į ES sąlygų nustatytą procedūrą.
            
            
               Šiuo pasiūlymu, visų pirma siekiant atsižvelgti į tai, kad įsigaliojo Lisabonos sutartis, keičiamas pradinis Komisijos pasiūlymas (2006/0058 (CNS))
                  1
               . Kad Tarybai būtų lengviau atlikti patikrinimą, visas susijęs tekstas pateikiamas kaip iš dalies pakeistas pasiūlymas.
            
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI 
            
            
               Netaikoma
            
            
               3.TEISINIAI PASIŪLYMO ASPEKTAI
            
            
               Netaikoma
            
            
               4.POVEIKIS BIUDŽETUI 
            
            
               Netaikoma
            
            
               2006/0058 (CNS)
            
            
               Pakeistas pasiūlymas
            
            
               TARYBOS SPRENDIMAS
            
            
               dėl Europos bendrijos, jos valstybių narių ir Jungtinių Amerikos Valstijų oro susisiekimo susitarimo sudarymo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
            
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento pritarimą
                  2
               ,
            
         
         
            
               kadangi:
            
            
               (1)Komisija Europos bendrijos ir valstybių narių vardu vedė derybas su Jungtinėmis Amerikos Valstijomis dėl oro susisiekimo susitarimo (toliau – Susitarimas), vadovaudamasi Tarybos sprendimu, kuriuo Komisija įgaliojama pradėti derybas;
            
            
               (2)Susitarimas buvo pasirašytas 2007 m. balandžio 25 ir 30 d. Jis turėtų būti patvirtintas Sąjungos vardu,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               1. Europos bendrijos, jos valstybių narių ir Jungtinių Amerikos Valstijų oro susisiekimo susitarimas (toliau – Susitarimas) yra tvirtinamas Sąjungos vardu.
            
            
            
               2. Tarybos pirmininkas paskiria asmenį (-is), įgaliotą (-us) Europos Sąjungos vardu deponuoti Susitarimo 26 straipsnyje nurodytą patvirtinimo dokumentą ir taip išreikšti Sąjungos sutikimą laikytis Susitarimo, ir pateikia šį pranešimą: 
            
            
                  „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“
            
            
               2 straipsnis
            
            
               1. Sąjungai pagal Susitarimo 18 straipsnį įsteigtame Jungtiniame komitete atstovauja Komisija.
            
            
               2. Poziciją, kurios turi laikytis Sąjunga Jungtiniame komitete dėl Susitarimo 14 ir 20 straipsnių taikymo sričiai priklausančių klausimų, Komisija priima pasikonsultavusi su Tarybos paskirtu specialiuoju komitetu.
            
            
            
            
               3 straipsnis
            
            
               Šis sprendimas įsigalioja jo priėmimo dieną.
            
            
            
            
               Priimta Briuselyje
            
            
               
                     Tarybos vardu
               
            
         
         
            
               
                     Pirmininkas
               
            
         
         
            
                  
                     (1)
                  http://eur-lex.europa.eu/legal-content/LT/TXT/?uri=CELEX:52006PC0169(02).
               
               
                  
                     (2)
                  OL C 81 E, 2011 3 15, p. 1.